CELEX: 32022R0158
Language: sl
Date: 2022-02-04 00:00:00
Title: Izvedbena uredba Komisije (EU) 2022/158 z dne 4. februarja 2022 o spremembi Izvedbene uredbe (EU) 2020/1641 o uvozu živih, ohlajenih, zamrznjenih ali predelanih školjk, iglokožcev, plaščarjev in morskih polžev za prehrano ljudi iz Združenih držav Amerike (Besedilo velja za EGP)

7.2.2022   
               
               
                  SL
               
               
                  Uradni list Evropske unije
               
               
                  L 26/1
               
            
         IZVEDBENA UREDBA KOMISIJE (EU) 2022/158
         z dne 4. februarja 2022
         o spremembi Izvedbene uredbe (EU) 2020/1641 o uvozu živih, ohlajenih, zamrznjenih ali predelanih školjk, iglokožcev, plaščarjev in morskih polžev za prehrano ljudi iz Združenih držav Amerike
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) in zlasti člena 129(1) Uredbe,
         ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (2) in zlasti člena 238(3) Uredbe,
         ob upoštevanju naslednjega:
         
                     (1)
                  
                  
                     Uredba (EU) 2017/625 določa splošna pravila za izvajanje uradnega nadzora, da se preveri upoštevanje pravil za preprečevanje, odpravljanje ali zmanjševanje tveganja, bodisi neposrednega bodisi prek okolja, za ljudi in živali na sprejemljivo raven.
                  
               
                     (2)
                  
                  
                     Uredba (EU) 2017/625 zlasti določa splošne pogoje za vstop živali in blaga iz tretjih držav ali njihovih regij, vključno z živili, namenjenimi za prehrano ljudi, v Unijo. Člen 129 Uredbe (EU) 2017/625 pooblašča Komisijo, da prizna, da so ukrepi, ki jih uporabljajo tretje države ali njihove regije, enakovredni zahtevam iz nekaterih pravil iz člena 1(2) navedene uredbe, če tretje države predložijo objektivne dokaze v zvezi s tem. Komisijo tudi pooblašča, da določi pogoje, ki urejajo vstop takih živali in blaga iz takih tretjih držav ali njihovih regij v Unijo, zlasti glede vrste in vsebine uradnih spričeval ali potrdil, ki morajo spremljati navedeno blago.
                  
               
                     (3)
                  
                  
                     V skladu z Izvedbeno uredbo Komisije (EU) 2020/1641 (3)ukrepi, ki se uporabljajo v zveznih državah Združenih držav Amerike Massachusetts in Washington za varovanje javnega zdravja v zvezi s proizvodnjo in dajanjem na trg živih, ohlajenih, zamrznjenih ali predelanih školjk, iglokožcev, plaščarjev in morskih polžev, namenjenih za prehrano ljudi, enakovredni zahtevam iz pravil o varnosti hrane iz člena 1(2)(a) Uredbe (EU) 2017/625.
                  
               
                     (4)
                  
                  
                     Izvedbena uredba (EU) 2020/1641 določa vzorec uradnega spričevala za uvoz živih, ohlajenih, zamrznjenih ali predelanih školjk, iglokožcev, plaščarjev in morskih polžev, namenjenih za prehrano ljudi, iz Združenih držav Amerike. V skladu z vzorcem uradnega spričevala mora uradni inšpektor potrditi, da so ukrepi, ki se uporabljajo za proizvodnjo in dajanje na trg navedenega blaga, enakovredni zahtevam iz pravil o varnosti hrane iz člena 1(2)(a) Uredbe (EU) 2017/625.
                  
               
                     (5)
                  
                  
                     V skladu z ukrepi, dogovorjenimi z oddelkom uprave za živila in zdravila Združenih držav Amerike (Food and Drug Administration of the United States), pristojnim za izvoz živih, ohlajenih, zamrznjenih ali predelanih školjk, iglokožcev, plaščarjev in morskih polžev, namenjenih za prehrano ljudi, v Unijo, bi bilo treba vzorec uradnega spričevala iz Izvedbene uredbe (EU) 2020/1641 prilagoditi ustrezni obliki za izvoz navedenega blaga v Unijo. Zlasti bi moral biti v vzorcu uradnega spričevala naveden datum odhoda pošiljk. Poleg tega bi bilo treba zagotoviti informacije o tem, ali je blago certificirano za prehrano ljudi ali končnega potrošnika.
                  
               
                     (6)
                  
                  
                     Poleg javnozdravstvenih zahtev iz vzorca uradnega spričevala, določenega v Izvedbeni uredbi (EU) 2020/1641 bi morali žive školjke vrst s seznama iz Izvedbene uredbe Komisije (EU) 2018/1882 (4), ki so namenjene za prehrano ljudi, in proizvodi živalskega izvora iz navedenih mehkužcev, ki so namenjeni za nadaljnjo predelavo v Uniji pred uporabo za prehrano ljudi, vstopiti v Unijo le, če jih spremlja uradno spričevalo, ki vključuje ustrezna potrdila o zdravstvenem stanju živali. Zato bi moral vzorec uradnega spričevala za izpolnitev zahtev za zdravstveno varstvo živali, ki zagotavljajo jamstva, enakovredna tistim iz zakonodaje Unije, vključevati splošne zahteve za zdravstveno varstvo živali za vstop v Unijo, kot je določeno v členu 6(1), točki (a) in (b), členu 6(2), členu 7(1) in členu 8 Delegirane uredbe Komisije (EU) 2020/692 (5), ter posebne zahteve za zdravstveno varstvo živali za vstop navedenega blaga v Unijo, kot je določeno v členu 167, točke (a), (c)(ii), (c)(iii) in (d), ter členu 169(1) in (2) Delegirane uredbe (EU) 2020/692.
                  
               
                     (7)
                  
                  
                     Izvedbeno uredbo (EU) 2020/1641 bi bilo zato treba ustrezno spremeniti.
                  
               
                     (8)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) 2020/1641 se nadomesti z besedilom iz Priloge k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 4. februarja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 95, 7.4.2017, str. 1.
         
            (2)  UL L 84, 31.3.2016, str. 1.
         
            (3)  Izvedbena uredba Komisije (EU) 2020/1641 z dne 5. novembra 2020 o uvozu živih, ohlajenih, zamrznjenih ali predelanih školjk, iglokožcev, plaščarjev in morskih polžev za prehrano ljudi iz Združenih držav Amerike (UL L 370, 6.11.2020, str. 4).
         
            (4)  Izvedbena uredba Komisije (EU) 2018/1882 z dne 3. decembra 2018 o uporabi nekaterih pravil za preprečevanje in obvladovanje bolezni za kategorije bolezni s seznama ter o oblikovanju seznama vrst in skupin vrst, ki predstavljajo znatno tveganje za širjenje navedenih bolezni s seznama (UL L 308, 4.12.2018, str. 21).
         
            (5)  Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).
      
      
         
            PRILOGA
            VZOREC URADNEGA SPRIČEVALA ZA VSTOP ŽIVIH, OHLAJENIH, ZAMRZNJENIH ALI PREDELANIH ŠKOLJK, IGLOKOŽCEV, PLAŠČARJEV IN MORSKIH POLŽEV, NAMENJENIH ZA PREHRANO LJUDI, IZ ZDRUŽENIH DRŽAV AMERIKE V UNIJO
            
               
            
               
            
                        
                           Združene države Amerike (US)
                        
                     
                     
                        
                           Veterinarsko spričevalo Evropski uniji
                        
                     
                  
               
            
                        Del II: Certifikacija
                     
                     
                        
                                    II.
                                 
                                 
                                    Podatki o zdravstvenem stanju
                                 
                              
                     
                        
                                    II.a
                                 
                                 
                                    Referenčna številka spričevala
                                 
                              
                     
                        II.b
                     
                  
                        
                                    II.1
                                 
                                 
                                    Javnozdravstveno potrdilo za žive, ohlajene, zamrznjene ali predelane školjke, iglokožce, plaščarje in morske polže, namenjene za prehrano ljudi
                                    Podpisani potrjujem, da:
                                    
                                                —
                                             
                                             
                                                opisani proizvodi izpolnjujejo ustrezne standarde Združenih držav Amerike in zahteve iz programa ZDA za regulativni nadzor školjk ter so bili proizvedeni v skladu z njimi;
                                             
                                          
                                                —
                                             
                                             
                                                so opisani proizvodi označeni kot proizvodi, ki niso namenjeni potopitvi v katero koli vodo EU ali stiku z njo;
                                             
                                          
                                                —
                                             
                                             
                                                ves material školjk tujega porekla, uporabljen v teh proizvodih, izvira iz tretjih držav/obratov/gojitvenih območij, odobrenih za izvoz živih školjk v EU.
                                             
                                          
                              
                                    (1) (2)[II.2
                                 
                                 
                                    Potrdilo o zdravstvenem stanju živali za žive školjke
                                    (3)
                                    vrst s seznama, namenjenih za prehrano ljudi
                                    Podpisani uradni veterinar potrjujem, da vodne živali iz rubrike I.18 dela I izpolnjujejo:
                                    
                                                II.2.1
                                             
                                             
                                                splošne zahteve za zdravstveno varstvo živali za vstop v Unijo, ki so določene v členu 6(1), točki (a)(4) in (b), členu 6(2), členu 7(1) in členu 8 Delegirane uredbe Komisije (EU) 2020/692 (1);
                                             
                                          
                                                II.2.2
                                             
                                             
                                                posebne zahteve za zdravstveno varstvo živali za vstop blaga, za katero se uporablja to spričevalo, v Unijo, ki so določene v členu 167, točke (a), (c)(ii), (c)(iii) in (d), ter členu 169(1) in (2) Delegirane uredbe (EU) 2020/692.]
                                             
                                          
                              
                           Opombe
                        
                        V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, sklicevanja na Evropsko unijo v tem spričevalu vključujejo Združeno kraljestvo v zvezi s Severno Irsko.
                     
                  
                        Del I:
                        
                                    —
                                 
                                 
                                    Rubrika I.8: Regija izvora: zvezna država nabiranja v ZDA in oznaka odobrenega gojitvenega območja.
                                 
                              Del II:
                        
                                    (1)
                                 
                                 
                                    Del II.2 tega spričevala se uporablja samo za naslednje proizvode iz živih školjk, ki so namenjeni za prehrano ljudi:
                                    
                                                (a)
                                             
                                             
                                                mehkužce vrst s seznama, ki se prevažajo brez vode in so pakirani in označeni za prehrano ljudi v skladu s posebnimi zahtevami za navedene živali iz Uredbe (ES) št. 853/2004 Evropskega parlamenta in Sveta (2) ter ki ne bi mogli več preživeti kot žive živali, če bi bili vrnjeni v vodno okolje;
                                             
                                          
                                                (b)
                                             
                                             
                                                mehkužce vrst s seznama, ki se prevažajo brez vode in so namenjeni za prehrano ljudi brez nadaljnje predelave, če so pakirani za prodajo na drobno v skladu z zahtevami za tako pakiranje iz Uredbe (ES) št. 853/2004;
                                             
                                          
                                                (c)
                                             
                                             
                                                mehkužce vrst s seznama, ki se prevažajo brez vode in so pakirani in označeni za prehrano ljudi v skladu s posebnimi zahtevami za navedene živali iz Uredbe (ES) št. 853/2004 ter ki so namenjeni za nadaljnjo predelavo brez začasnega skladiščenja na kraju predelave.
                                             
                                          
                              
                                    (2)
                                 
                                 
                                    Del II.2 se ne uporablja in bi ga bilo treba črtati, kadar pošiljko sestavljajo divje vodne živali, iztovorjene z ribiških plovil.
                                 
                              
                                    (3)
                                 
                                 
                                    Vrste, navedene v stolpcih 3 in 4 tabele v Prilogi k Izvedbeni uredbi Komisije (EU) 2018/1882 (3). Vrste, navedene v stolpcu 4 navedene tabele, se štejejo za vektorje le pod pogoji iz člena 171(1) Delegirane uredbe (EU) 2020/692.
                                 
                              
                                    (4)
                                 
                                 
                                    Kadar je bolezen relevantna in obvezno prijavljiva.
                                 
                              
                                    (5)
                                 
                                 
                                    Podpiše:
                                    
                                                —
                                             
                                             
                                                uradni veterinar, kadar je potrdilo o zdravstvenem stanju živali iz dela II.2 izpolnjeno;
                                             
                                          
                                                —
                                             
                                             
                                                uradnik za izdajo spričevala ali uradni veterinar, kadar se potrdilo o zdravstvenem stanju živali iz dela II.2 črta.
                                             
                                          
                              
                  
                        [Uradni veterinar](5) / [Uradnik za izdajo spričevala](5)
                        
                        Ime (z velikimi tiskanimi črkami) _______________________________
                        Kvalifikacija in naziv _______________________________
                        Datum _______________________________
                        Podpis _______________________________
                        Žig
                     
                  
               (1)  Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).
            
               (2)  Uredba (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (UL L 139, 30.4.2004, str. 55).
            
               (3)  Izvedbena uredba Komisije (EU) 2018/1882 z dne 3. decembra 2018 o uporabi nekaterih pravil za preprečevanje in obvladovanje bolezni za kategorije bolezni s seznama ter o oblikovanju seznama vrst in skupin vrst, ki predstavljajo znatno tveganje za širjenje navedenih bolezni s seznama (UL L 308, 4.12.2018, str. 21).